Lav et referat af nedenstående tekst:

Tekst:
Tirsdag gik projektet i gang med at tage de første jordprøver i Store Vildmose. Forskerne fra Aarhus Universitet skal finde ud af, præcis hvor mange centimeter af tørvelaget, der forsvinder hvert år, og i hvor høj grad det påvirker jorden, at der bliver dyrket kartofler. Hvis ikke der bliver gjort noget drastisk med nye dyrkningsmetoder af de kendte vildmosekartofler, kan det være slut indenfor en overskuelig årrække. Allerede nu har forskerne et forsigtigt bud på hvornår, det kan være slut med vildmosekartoflen. - Der er cirka 60 cm ned til sandlaget, hvor vi graver nu, og hvis man siger, at mosen brænder af med 2 centimeter om året, så er det om tredive år. Og måske før, hvis man pløjer sandet op, siger Lars Elsgaard, der er lektor ved Institut for Jordbiologi ved Aarhus Universitet. Man kan dog forsøge at forsinke processen, der fører til at mosen brænder af, ved at hæve vandstanden på området på de tidspunkter, hvor der ikke bliver dyrket kartofler.

Referat:
Når tørvelaget i Store Vildmose er opbrugt, kan der ikke længere dyrkes kartofler. Et forskerhold fra Aarhus Universitet skal nu finde ud af, hvornår det sker.